“DAVLAT AKTIVLARI IShTIROKIDA TAShKIL ETILGAN QO‘ShMA KORXONALARNING HISOBI VA FAOLIYATI MONITORINGINING YaGONA TARTIBI”NI O‘Z KUChINI YO‘QOTGAN DEB TOPISh TO‘G‘RISIDA

O‘zbekiston Respublikasining “Davlat statistikasi to‘g‘risida”gi Qonunining 6-moddasiga asosan hamda O‘zbekiston Respublikasi Vazirlar Mahkamasining 2003-yil 8-yanvardagi 8-sonli qarori bilan tasdiqlangan O‘zbekiston Respublikasi Davlat statistika qo‘mitasi to‘g‘risidagi nizomga va O‘zbekiston Respublikasi Prezidentining 2006-yil 26-apreldagi PQ-335-sonli qarori bilan tasdiqlangan O‘zbekiston Respublikasi Davlat mulkini boshqarish davlat qo‘mitasi to‘g‘risidagi nizomga muvofiq, O‘zbekiston Respublikasi Davlat statistika qo‘mitasi va O‘zbekiston Respublikasi Davlat mulkini boshqarish davlat qo‘mitasi qaror qiladi:
 1. O‘zbekiston Respublikasi Makroiqtisodiyot va statistika vazirligi tomonidan 1999-yil 5-iyuldagi 2-5-4-54-son bilan va Davlat mulkini boshqarish va tadbirkorlikni qo‘llab-quvvatlash qo‘mitasi tomonidan tasdiqlangan hamda Tashqi iqtisodiy aloqalar vazirligi (1999-yil 6-iyuldagi ShA-01-01-3472-sonli), Davlat soliq qo‘mitasi (1999-yil 9-iyuldagi 99-88-sonli) bilan kelishilgan “Davlat aktivlari ishtirokida tashkil etilgan qo‘shma korxonalarning hisobi va faoliyati monitoringining yagona tartibi” (1999-yil 6-avgust, ro‘yxat raqami 797) o‘z kuchini yo‘qotgan deb topilsin. 
 2. Mazkur Qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.